Alar Astover

Alar Astover (sündinud 17. detsembril 1977) on eesti mullateadlane, Eesti Maaülikooli professor.

Hariduskäik ja teaduskraad
Astover lõpetas 1996. aastal Tartu 14. Keskkooli. 1996. aastal astus ta Eesti Põllumajandusülikooli agronoomiateaduskonda ja lõpetas seal 2000. aastal bakalaureuseõppe põllumajandussaaduste tootmise ja turustamise erialal ning 2001. aastal magistriõppe mullateaduse erialal (magistritöö "Looduslikud ja majanduslikud riskitegurid kartulikasvatuses", juhendaja Hugo Roostalu). 

Pärast 6 aastat kestnud õpinguid Eesti Maaülikooli doktorantuuris mullateaduse erialal (2001–2007) sai Astover 2007. aastal samas doktorikraadi mullateaduses (PhD) kaitstes väitekirja "Land use and soil management in Estonian agriculture during the transition from the Soviet period to the EU and its current optimisation by the spatial agro-economic decision support system" ('Eesti maakasutus põllumajanduses üleminekul sotsialistlikust ajastust Euroopa Liitu ja selle optimeerimine asukohapõhise agromajandusliku nõuandesüsteemi abil'). Doktoritööd juhendas Hugo Roostalu.

Töökäik
Astover sai 2001. aastal EPMÜ mullateaduse ja agrokeemia instituudi lektoriks (poole kohaga), aastatel 2005–2008 töötas ta Eesti Maaülikooli põllumajandus- ja keskkonnainstituudi mullateaduse ja agrokeemia osakonnas lektorina (täiskohaga), aastatel 2008–2013 dotsendina ja alates 2013. aastast professorina. 2017. aastast on ta ühtlasi õppetooli juht.

2017. aastal töötas ta lühikest aega külalislektorina Lõuna-Tšehhi ülikoolis České Budějovices.

Astover on vastutav õppejõud järgmistes Eesti Maaülikooli ainetes:
Mullateadus 
Maaparanduslik mullateadus 
Informaatika ja biomeetria 
Maakasutuse strateegiad ja ökonoomika
Geoinfosüsteemide rakendused põllumajanduses 
Kompostide tootmine ja kasutamine 
Põllumajandusliku biomassi ressursid taastuvenergia tootmiseks

Teadus

Astoveri peamised uurimisvaldkonnad on muldade omadused, seisundi hindamine, säästlik kasutamine, väetiste efektiivsus ja ratsionaalne kasutamine ning põllumajanduse maakasutuse strateegiad.

Ta on tegelenud EMÜ mullamuuseumi kogude täiendamise ja kasutusvõimaluste kaasajastamisega, mullaproovide kogude digiteerimisega, mullastikukaartide ja -andmebaaside rakendustega. Ta on 2012. aastal ilmunud kõrgkooliõpiku "Mullateadus" üldkoostaja ja üks autoreid.

Teaduskorralduslik tegevus
2009. aastal asutatud Eesti Mullateaduse Selts valis Alar Astoveri seltsi esimeseks presidendiks.

Tunnustus
2015 – EMÜ teaduse populariseerimise auhind

Publikatsioone

Raamatud 
2012 – Astover, A., Kõlli, R., Roostalu, H., Reintam, E., Leedu, E. Mullateadus. Õpik kõrgkoolidele. 486 lk. (üldkoostaja ja kahe peatüki autor). Eesti Loodusfoto OÜ, ISBN  9789949484300

Teadusartikleid 
2013 – Haiba, E.; Lillenberg, M.; Kipper, K.; Astover, A.; Herodes, K.; Ivask, M.; Kuu, A.; Litvin, S.V.; Nei, L. "Fluoroquinolones and sulfonamides in sewage sludge compost and their uptake from soil into food plants". – African Journal of Agricultural Research, 8 (23), 3000−3006.
2013 – Alaru, Maarika; Kukk, Liia; Astover, Alar; Lauk, Ruth; Shanskiy, Merrit; Loit, Evelin. "An agro-economic analysis of briquette production from fibre hemp and energy sunflower". – Industrial Crops and Products, 51, 186−193.
2014 – Rossner, Helis; Ritz, Christian; Astover, Alar. "Optimisation of fertiliser rates in crop production against energy use indicators". – European Journal of Agronomy, 55, 72−76, 10.1016/j.eja.2014.01.003.
2015 – Kõlli, R.; Asi, E.; Szajdak, L.; Tõnutare, T.; Astover, A.; Krebstein, K. "Accumulation of metallic elements into the superficial peat layer of mires and wet mineral soils of Estonian forest land". – Environmental Protection and Natural Resources, 26 (4), 6−9.
2015 – Ritz, Christian; Putku, Elsa; Astover, Alar. "A practical two-step approach for mixed model-based kriging, with an application to the prediction of soil organic carbon concentration". – European Journal of Soil Science, 66, 548−554, 10.1111/ejss.12238.
2016 – Reintam, E.; Vennik, K.; Kukk, L.; Kade, S.; Krebstein, K.; Are, M.; Astover, A. "Measuring and predicting soil moisture conditions for trafficability". – Acta Agriculturæ Scandinavica, Section B - Soil & Plant Science, 66 (8), 698−705, 10.1080/09064710.2016.1210210.
2016 – Kõlli, Raimo; Asi, Endla; Tõnutare, Tõnu; Astover, Alar; Szajdak, Lech; Tamm, Indrek. "Fabric and properties of mineral soils underlying a shallow peat mantle in Estonia". – Quaternary International, 418, 84−93, 10.1016/j.quaint.2015.08.045.

Viited

Välislingid 

Alar Astover. scholar.google.com
Alar Astover: Muld on jäetud tähelepanuta. 17. aprill 2015. maaleht.delfi.ee
 

Eesti mullateadlased
Eesti Maaülikooli agronoomiateaduskonna vilistlased‎
Eesti Maaülikooli professorid
Sündinud 1977